CELEX: 62014TN0699
Language: fi
Date: 2014-09-27 00:00:00
Title: Asia T-699/14: Kanne 27.9.2014 – Topps Europe v. komissio

15.12.2014   
            
            
               FI
            
            
               Euroopan unionin virallinen lehti
            
            
               C 448/29
            
         Kanne 27.9.2014 – Topps Europe v. komissio
   (Asia T-699/14)
   (2014/C 448/38)
   Oikeudenkäyntikieli: englanti
   
      Asianosaiset
   
   
      Kantaja: Topps Europe Ltd (Milton Keynes, Yhdistynyt kuningaskunta) (edustajat: solicitor R. Vidal, solicitor A. Penny ja barrister B. Kennelly)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission asiassa AT.39899 – Immateriaalioikeuksien lisensointi jalkapalloon liittyville keräilyesineille 15.7.2014 tekemän päätöksen, jossa hylättiin kantajan kantelu siitä, että useat kansalliset jalkapallon hallintoelimet ja pelaajaliitot sekä Panini S.p.A., Union des Associations Européennes de Football, Fédération Internationale de Football Association, Fédération Française de Football, Associazione Italiana Calciatori, Real Federación Española de Fútbol, ja Deutscher Fußball-Bund olivat rikkoneet Euroopan unionin toiminnasta tehdyn sopimuksen 101 ja 102 artiklaa, ja
            
         
               —
            
            
               velvoittamaan vastaajan korvaamaan kantajalle tästä menettelystä aiheutuvat oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1.
            
            
               Ensimmäinen kanneperuste, joka perustuu siihen, että vastaaja on loukannut vakavasti kantajan menettelyllisiä oikeuksia ja on siten tehnyt oikeudellisen virheen.
            
         
               2.
            
            
               Toinen kanneperuste, jonka mukaan vastaajan päätös perustuu virheellisiin tosiseikkoihin ja siinä on tehty ilmeinen arviointivirhe, joten vastaaja on tehnyt oikeudellisen virheen ja tosiseikkoja koskevan arviointivirheen.